**Hoitoavustukset yksityisteille**

4-luokan yksityisteiden hoitoavustukset vuodelle 2023 on nyt haettavana. Raahen kaupunki julistaa haettavaksi 4-luokan yksityisteiden hoitoavustukset vuodelle 2023 teknisen lautakunnan 19.6.2013 päätöksen mukaisesti.

Avustusta voidaan hakea luokkaan-4 kuuluville vakituisessa asumiskäytössä oleville yksityisteille. Tien pituuden on oltava vähintään 200 m pihapiirin reunaan, eikä tie ole saanut kaupungilta muuta kunnossapitoavustusta kuluvana vuonna

Raahen kaupunki avustaa vain sellaisia yksityisteitä, joilla on tiekunta ja joiden liikennemerkkitiedot on ilmoitettu Digiroadiin. Lisäksi tiekunnan tietojen on oltava ajan tasalla Maanmittauslaitoksen yksityistierekisterissä.

**Yksityistieavustuksen haku on muuttunut!**

Hae Raahen kaupungin avustusta sähköisellä yksityistien hoitoavustus hakemuksella. Sähköinen hakemus löytyy www.raahe.fi/verkkoasiointi/hae-avustuksia -sivulta. Hakemuksen täyttäminen edellyttää, että tiekunnan yhteyshenkilö tunnistautuu vahvasti verkkolomakkeelle. Tunnistautuminen onnistuu mobiilivarmenteen, varmennekortin tai pankkitunnusten avulla.

Jos sähköisen avustushakemuksen täyttäminen ei ole mahdollista, voit täyttää tulostettavan pdf-lomakkeen, joka löytyy samalta sivustolta. Lähetä tulostettu ja allekirjoitettu lomake Raahen kaupungin kirjaamoon **19.11.2023 mennessä**. Kirjaamon osoite: Rantakatu 50, PL 62, 92101 Raahe, kirjaamo@raahe.fi Vajavaisesti täytettyjä hakemuslomakkeita ei käsitellä.

Lisätietoja asiasta arkipäivisin:

Sanna Kelhä p. 044 4393510

sanna.kelha(at)raahe.fi

Rakennetun ympäristön lautakunta